Fra 1941 til 1943 var Rian sjef for sinnssykekontoret i helseavdelingen i Innenriksdepartementet. Der gikk han inn for at sinnssyke måtte befris fra et meningsløst liv. Rian hevdet at minst tolv prosent av Norges befolkning var «defekte mennesker». I denne gruppen regnet han åndssvake, sinnssyke, epiletikere, arvelig betinget døvhet og blindhet, asosiale, psykopater, sinker, vaneforbrytere, løsgjengere og liknende.